En efterlyst 19-årig mand er fundet i god behold på en institution i Nordjylland.

 

En 19-årig mand, der var forsvundet fra Hasle ved Aarhus er fundet i god behold på en institution i Nordjylland. Østjyllands Politi bad mandag offentligheden om hjælp til at finde den somalisk fødte Ahmed Jamal Shiriif, der sidst var blevet set tirsdag den 28. december. Hans facebookprofil var blevet lukket, og der var hverken spor efter ham på hans mobiltelefon eller træk på bankkontoen. Nu viser det sig, at han har opholdt sig på en institution i Nordjylland, oplyser Østjyllands Politi.